Mursid
Mursid on rahvas Aafrikas Etioopia edelaosas, kes kõnelevad surma keelte hulka kuuluvat mursi keelt. Mursid elavad muust maailmast suhteliselt eraldatult Omo jõe ümbruses. Nad järgivad oma traditsioonilist eluviisi ning elatuvad karjapidamisest ja algelisest põlluharimisest. Nende silmatorkavaks tunnuseks on huulekettad, mida kannab suurem osa mursi naisi.